**Nagykanizsa Megyei Jogú Város Önkormányzata Közgyűlésének**

**30/2020. (XI. 05.) önkormányzati rendelete**

**Nagykanizsa Megyei Jogú Város és településrészei névhasználatáról**

Nagykanizsa Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. A rendelet hatálya**

**1. §** A rendelet hatálya kiterjed azon természetes és jogi személyekre, jogi személyiség nélküli gazdasági társaságokra, akik vagy amelyek Nagykanizsa Megyei Jogú Város nevét, vagy valamely földrajzi vagy történelmi településrésze nevét

1. megnevezésükben,
2. tevékenységük során vagy működésükkel összefüggésben,
3. emblémán, jelvényen, kiadványon, dísz- vagy emléktárgyon vagy egyéb terméken használni kívánják.

**2. A településnév használata**

**2. §** (1) A 1. §-ban meghatározott személyi kör részére a

1. Nagykanizsa,
2. Kanizsa,
3. Knysa,
4. Canissa,
5. Canischa,
6. Bajcsa,
7. Bagola,
8. Kisfakos,
9. Kiskanizsa,
10. Korpavár,
11. Lazsnak,
12. Miklósfa,
13. Nagyfakos,
14. Palin
15. Sánc

településnevek, elnevezések és megjelölések vagy ezek bármely toldalékos, szóösszetételként használt, kötőjeles vagy bármilyen módon elválasztott formájának használata (a továbbiakban együtt: névhasználat) Nagykanizsa Megyei Jogú Város Önkormányzata engedélyéhez kötött.

(2) Nem engedélyköteles

1. az a névhasználat, amely jogszabályon alapul,
2. az önkormányzat által vagy részvételével alapított gazdasági társaság, intézmény, egyéb szervezet névhasználata,
3. az önkormányzat részvételével működő önkormányzati társulás névhasználata,
4. az egyházi jogi személy névhasználata,
5. az országos szervezetek nagykanizsai illetékességgel rendelkező helyi szervei névhasználata,
6. a közösségi közlekedési eszköz állomása, megállóhelye nevének feltüntetésével megvalósuló névhasználat.

**3. A névhasználati engedélyezési eljárás**

**3. §** (1) A névhasználati engedélyezési eljárás önkormányzati hatósági ügy, melynek során az általános közigazgatási rendtartásról szóló 2016. évi CL. törvény (a továbbiakban: Ákr.) rendelkezései - az e rendeletben foglalt eltérésekkel - irányadók.

(2) [[1]](#footnote-1) A névhasználat engedélyezéséről Nagykanizsa Megyei Jogú Város Közgyűlésétől kapott átruházott hatáskörben a polgármester dönt.

**4. §** (1) A névhasználat iránti kérelmet (a továbbiakban: kérelem) írásban, az illetékekről szóló 1990. évi XCIII. törvény 29. § (1) bekezdése szerinti összegű illetékbélyeggel ellátva az 1. melléklet szerinti formanyomtatványon kell benyújtani a polgármesterhez.

(2) A kérelemnek az Ákr. 36. § (1) bekezdésében meghatározottakon túl tartalmaznia kell

1. a kérelmező tevékenységi körét,
2. a kérelmezett névhasználat időtartamát,
3. a kérelmezett névhasználat célját,
4. a kérelmezett névhasználat módját, ennek keretében a megnevezés teljes szövegét, amennyiben a kérelmező a településnevet a 1. § a) pontjában meghatározott célból kívánja használni.

(3) A kérelemhez mellékletként csatolni kell

1. a szervezet létesítő okiratának eredeti vagy másolati példányát, amennyiben a kérelmező nem természetes személy,
2. az embléma, jelvény, kiadvány, dísz- vagy emléktárgy, egyéb termék színes tervét – a tényleges méret és a nagyítás vagy kicsinyítés léptékének feltüntetésével –, amennyiben a kérelem a 1. § c) pontjában meghatározottakra irányul,
3. képviseleti jogosultságot igazoló okiratot vagy meghatalmazást.

(4) Aki a 2. § (1) bekezdésében meghatározott településnév, elnevezés vagy megjelölés használatára e rendelet hatálybalépése előtt kapott Nagykanizsa Megyei Jogú Város Önkormányzatától engedélyt, és az engedélyezett nevet folyamatosan használja, újabb kérelem benyújtására nem köteles.

**5. §** (1) A névhasználat csak akkor engedélyezhető, ha a kérelmező

1. természetes személy lakó- vagy tartózkodási helye, nem természetes személy székhelye, telephelye, vagy fióktelepe Nagykanizsa közigazgatási területén található, vagy
2. tevékenysége és működése jellemző módon Nagykanizsa Megyei Jogú Városhoz szorosan kötődik.

(2) A kérelem elbírálása során meg kell vizsgálni, hogy a kérelmező tevékenységének jelentősége, a termék minősége, jellege indokolttá teszi-e a településnév használatát. Az elnevezés, a tevékenység, az áru, vagy sajtótermék méltó-e a közfigyelem felkeltésére és alkalmas-e Nagykanizsa Megyei Jogú Város iránti megbecsülés fokozására. E körülmények fennállását a kérelmezőnek valószínűsítenie kell.

(3) A névhasználat engedélyezését meg kell tagadni, amennyiben

1. a névhasználat célja, módja vagy körülményei,

aa) jogszabályba ütköznek,

ab) bizonyíthatóan sértik vagy veszélyeztetik az önkormányzat vagy a település lakosságának jogait és jogos érdekeit,

1. a kérelmezett névhasználat a kérelem elbírálását megelőzően már engedélyezett névhasználattól nem különbözik.

(4) A névhasználat

1. határozatlan, vagy határozott időre, illetve feltétel bekövetkeztéig, vagy
2. a tevékenység folytatásának, vagy a kérelmező működésének idejére, vagy
3. egy vagy több alkalomra engedélyezhető.

(5) A névhasználati engedélyben a használat módjára nézve feltételek, kikötések és előírások is megállapíthatók.

(6) A névhasználati engedély jogosultja az engedély által meghatározott módon és célra használhatja a településnevet.

(7) A névhasználati engedély jogosultja az engedélyezett névhasználatot másra nem ruházhatja át.

(8) A névhasználati engedély kiadását követően a névhasználat díjmentes.

**6. §** (1) A névhasználati engedély az Ákr. 81. § (1) bekezdésében meghatározottakon túl tartalmazza

1. a névhasználat időtartamát,
2. a névhasználat célját,
3. a névhasználat módját,
4. a névhasználat díjmentességére történő utalást,
5. az engedély visszavonhatóságára történő figyelmeztetést és lehetséges okait,
6. a névhasználattal kapcsolatos esetleges feltételeket, kikötéseket és előírásokat.

(2) A névhasználati engedélyekről a jegyző nyilvántartást vezet.

(3) A (2) bekezdésében meghatározott nyilvántartásban fel kell tüntetni

1. a döntés számát és keltét,
2. az engedély jogosultjának nevét vagy elnevezését,
3. az engedély jogosultjának lakcímét vagy székhelyét,
4. a képviselő nevét és székhelyét,
5. az engedélyezett felhasználás céljának megjelölését,
6. az engedély érvényességének időtartamát,
7. az engedély megszűnésének időpontját,
8. az engedély visszavonásának időpontját.

(4) A településnév engedélyezett használatának ellenőrzéséről a polgármester gondoskodik a Nagykanizsa Megyei Jogú Város Polgármesteri Hivatala útján.

**4. A névhasználati engedély visszavonása és az engedély nélküli névhasználat megtiltása**

**7. §** A névhasználati engedélyt vissza kell vonni, amennyiben

1. a kérelmező

aa) a névhasználatot az engedélyben foglaltaktól eltérő módon vagy célra folytatja,

ab) az engedélyben meghatározott, a névhasználattal kapcsolatos feltételeket, kikötéseket, egyéb előírásokat megszegi,

1. a 5. § (3) bekezdés a) pontjában meghatározott okok az engedély kiadását követően következnek be, vagy a névhasználat célja, módja, vagy körülményei a 5. § (2) bekezdésébe ütközik.

**8. §** Az engedély nélküli vagy az engedély kiadásának megtagadása ellenére folytatott névhasználatot meg kell tiltani.

**9. §** (1) A névhasználati engedély visszavonását, az engedély nélküli vagy az engedély kiadásának megtagadása ellenére folytatott névhasználat megtiltását bármely önkormányzati képviselő vagy a jegyző kezdeményezheti a polgármesternél.

(2) [[2]](#footnote-2) A névhasználati engedély visszavonásáról, az engedély nélküli vagy az engedély kiadásának megtagadása ellenére folytatott névhasználat megtiltásáról a polgármester dönt.

(3) Az névhasználati engedély visszavonására, az engedély nélküli névhasználat megtiltására irányuló eljárás során az Ákr. rendelkezései - e rendeletben foglalt eltérésekkel – irányadók.

**10. §** Amennyiben a 2. § (1) bekezdésében meghatározott településnevet, elnevezést vagy megjelölést jogtalanul használó a tiltás ellenére nem hagy fel a névhasználattal, Nagykanizsa Megyei Jogú Város Önkormányzata képviseletében a polgármester jogosult a névviselési jog sérelme okán polgári bíróság előtt igényérvényesítéssel fellépni.

**5. Záró rendelkezések**

**11. §** (1) Ez a rendelet a kihirdetését követő napon lép hatályba.

(2) Hatályát veszti a Nagykanizsa város és településrészei névhasználatáról szóló 1/2012. (I. 31.) önkormányzati rendelet.

Nagykanizsa, 2020. október 29.

|  |  |
| --- | --- |
| Dr. Gyergyák Krisztina  jegyző | Balogh László  polgármester |

A kihirdetés napja: 2020. november 05.

Dr. Gyergyák Krisztina

jegyző

1. melléklet a 30/2020. (XI. 05.) önkormányzati rendelethez [[3]](#footnote-3)

**Eljáró szerv:**

*Nagykanizsa Megyei Jogú Város Polgármestere*

**Ügyintézés helye:**

8800 Nagykanizsa, Erzsébet tér 7.

**Telefon:** +36-20-849-2310

Az illetékbélyeg helye:

**KÉRELEM**

***NAGYKANIZSA MEGYEI JOGÚ VÁROS ÉS TELEPÜLÉSRÉSZEI NEVÉNEK HASZNÁLATA ENGEDÉLYEZÉSÉRE***

**1. A Kérelmező (képviselője) adatai:**

Név:

Lakcím/székhely:

Levelezési cím (ha a lakcímtől vagy a székhelytől eltér):

Telefonszám:

E-mail cím:

A kérelmező tevékenységi köre:

**2. A kérelmezett névhasználattal kapcsolatos adatok:**

*2.1. A kérelmezett névhasználat időtartama[[4]](#footnote-4):*

- Határozatlan időre.

- Határozott időre, az alább megjelölt dátumig vagy feltétel bekövetkeztéig:

- A tevékenység folytatásának idejére.

- A Kérelmező működésének idejére.

- Egy alkalomra.

- Több alkalomra (…… számú alkalom)

*2.2. A kérelmezett névhasználat célja:*

*2.3. A kérelmezett névhasználat módja[[5]](#footnote-5):*

- Megnevezésben:

- Tevékenység során vagy működéssel összefüggésben:

- Emblémán, kiadványon, dísz- vagy emléktárgyon, egyéb terméken:

**3. A Kérelmező Nagykanizsa Megyei Jogú Városhoz való kötődése:**

A Kérelmező a településen az alábbi lakó-/tartózkodási hellyel rendelkezik (természetes személy esetén):

A Kérelmező a településen az alábbi székhellyel/telephellyel rendelkezik (nem természetes személy esetén):

A Kérelmező tevékenysége, működése a következőkben meghatározott, jellemző módon a településhez kötődik:

**4. A kérelemhez csatolandó mellékletek:**

* A szervezet létesítő okiratának (pl. társasági szerződés, alapító okirat) eredeti vagy másolati példánya. *(amennyiben a Kérelmező nem természetes személy*);
* Az embléma, kiadvány, dísz- vagy emléktárgy, egyéb termék színes terve, a tényleges méret és a nagyítás vagy kicsinyítés léptékének feltüntetésével;

- A képviseleti jogosultságot igazoló okirat vagy meghatalmazás,

- Egyéb okirat(ok), mégpedig:

**5. Nyilatkozatok:**

1. Büntetőjogi felelősségem tudatában kijelentem, hogy a közölt adatok a valóságnak megfelelnek. Nyilatkozom, hogy a tevékenység gyakorlására jogosító okiratokkal rendelkezem, és azok másolatát az eljáró hatóság rendelkezésére bocsátom.

2. Nyilatkozom, hogy a kérelmen 3.000 Ft illetéket[[6]](#footnote-6) leróttam.

Nagykanizsa, 20…………………………………………….

…………………………………..

Kérelmező (képviselője)

aláírása

1. A (2) bekezdést módosította a 14/2024. (X. 04.) önkorm. rendelet 43. §-a. Hatályos 2024. 10. 05-től. Rendelkezéseit a folyamatban lévő ügyekben is alkalmazni kell. [↑](#footnote-ref-1)
2. A (2) bekezdést módosította a 14/2024. (X. 04.) önkorm. rendelet 44. §-a. Hatályos 2024. 10. 05-től. Rendelkezéseit a folyamatban lévő ügyekben is alkalmazni kell. [↑](#footnote-ref-2)
3. Az 1. mellékletet módosította a 14/2024. (X. 04.) önkorm. rendelet 45. §-a. Hatályos 2024. 10. 05-től. Rendelkezéseit a folyamatban lévő ügyekben is alkalmazni kell. [↑](#footnote-ref-3)
4. A megfelelő aláhúzandó, kitöltendő. [↑](#footnote-ref-4)
5. A megfelelő aláhúzandó, kitöltendő. [↑](#footnote-ref-5)
6. Az illetékekről szóló 1990. évi XCIII. törvény 29. § (1) bekezdése alapján ***az első fokú közigazgatási hatósági eljárásért*** *- ha e törvény melléklete másként nem rendelkezik -* ***3000 forint illetéket kell fizetni*** *(általános tételű eljárási illeték)*. [↑](#footnote-ref-6)